text: Ti års kamp for øko-landmand endelig slut
  06 juli 2012 kl. 13.48
  I dag kunne det første spadestik til en ny stald endelig tages. Byggeriet har været laaaang tid undervejs.
  I dag er en festlig dag hos mælkeproducent Jette Jacobsen i Gabøl ved Haderslev.
  Viceborgmester H. P. Geil tog nemlig første spadestik til udvidelsen af kvægbruget.
  En udvidelse, som Jette Jacobsen måtte vente på i ti år.
  Ti års kamp med miljøgodkendelse, klagesager og manglende finansiering er endelig slut.
  Nu begynder byggeriet af en ny stald til 460 økologiske malkekøer. Kvinden har kæmpet hårdt for tilladelsen - så hårdt at Haderslevs viceborgmester kvitterede for iveren ved at være med til dagens markering.
  